ধৃতের বাড়ি বাংলাদেশের ঠাঁকুরগাওতে। বছর ২০-২২এর অবিনাশ সীমান্তের বিভিন্ন সরবরাহকারী সংস্থার কাজকর্ম করত। পুলিশের দাবি, বাংলাদেশে নানা ধরণের ছোট ব্যবসাও রয়েছে তাঁর। কাজের সুবাদেই তিনি নিয়মিত ফুলবাড়ি দিয়ে এদেশে আসেন। মাস দশেক আগে ভারতে এসে নেপাল সীমান্তের নকশালবাড়ি, খড়িবাড়িতে তিন মাস ছিলেন। জেরায় ধৃত জানিয়েছে, তিনি এক পরিচিতের বাড়িতে ছিলেন। সেটিও খতিয়ে দেখা হচ্ছে। উদ্ধার হওয়া আধার কার্ডটি শিলিগুড়ির একটি ঠিকানা দিয়ে তৈরি করা হয়েছে। ধৃত নিজেকে ভারতীয় পরিচয় দিয়ে কোনও কাজ করার চেষ্টা করছিল বলে তদন্তকারীদের অনুমান। তবে বরাবরই অভিযুক্ত বাংলাদেশ বা নেপাল সীমান্ত এলাকায় কেন ঘাঁটি করছিল তা নিয়েও খোঁজ শুরু হয়েছে। গত জুনে শিলিগুড়ি়র সেবক রোডের দুই মাইল এলাকা থেকে এক চিনা ও এক নেপালের নাগরিককে গ্রেফতার করা হয়। তাদের থেকেও ভুয়ো পরিচয়, ঠিকানা দিয়ে নকল আধার কার্ড উদ্ধার হয়েছিল।